- मोदी ने कहा- "इतनी बड़ी तादाद में आप आशीर्वाद देने आए, मैं आपका आभारी हूं। हमारे देश का दुर्भाग्य रहा है कि सत्ता के स्वार्थ में डूबे लोग, विरोध की राजनीति करने के आदी लोग मर्यादा खो देते हैं। वे ऐसा पाप कर बैठते हैं कि लोग उन्हें माफ नहीं करेंगे। जब हिंदुस्तान की सेना ने सीमा पार जाकर सर्जिकल स्ट्राइक की। दुश्मनों के छक्के छुड़ा दिए। सूरज ऊगने से पहले सारे जवान सुरक्षित वापस आ गए। ये बहुत बारीकी से किया गया काम था।"
2. कांग्रेस-सपा देश के वीर जवानों पर सवाल उठाते हैं
- मोदी ने कहा, "दुनिया के देश भारत की सर्जिकल स्ट्राइक का अभी अध्ययन कर रहे हैं। दुर्भाग्य है कि कुछ लोग देश के वीर जवानों पर सवाल खड़ा करने लग गए। राजनीति के स्वार्थ में डूबे नेताओं से कहता हूं कि जौनपुर जाकर देखिए कि फौज कैसे बलिदान देती है। अब ऐसे लोगों की आगे आने की कोई संभावना नहीं है। देश की सुरक्षा भी कुछ लोगों के लिए हथकंडा बन गई। 40 साल से ओआरओपी की मांग हो रही थी। रिपोर्ट डिब्बे में बंद हो जाती थी।"
- "चुनाव से पहले वादा किया था कि दिल्ली में सरकार बनते ही हम वन रैंक-वन पेंशन लागू कर देंगे। जब मैंने हिसाब लगाया तो पता लगा कि 12 हजार करोड़ देना पड़ेगा। अगर उनको देना था तो इतने पैसे का इंतजाम करना था। अब तक साढ़े 6 हजार करोड़ देने का फैसला कर चुके हैं। महराजगंज, देवरिया की सभा में सपा सरकार का कच्चा चिट्ठा खोला था।"
3. सपा सरकार का काम नहीं कारनामा बोलता है
- "सपा सरकार कह रही है कि काम बोलता है। मैं पूछता हूं कि काम बोलता है कि कारनामा बोलता है। तो उनको बुरा लग गया। सपा सरकार की वेबसाइट देखी तो पता लगा कि यूपी का क्या बुरा हाल किया है। मैंने सभा में पढ़ दिया तो लाल-पीले हो गए। वेबसाइट से वो पेज हटाने के आदेश दे दिए गए।"
4. नतीजे में सपा, कांग्रेस और बसपा का सूपड़ा साफ
- मोदी ने कहा, "11 मार्च को चुनाव के नतीजे आएंगे। बसपा, सपा, कांग्रेस का सूपड़ा साफ होने वाला है। 13 मार्च का सारा हिंदुस्तान होली मनाएगा।"
- "होली के बाद नई सरकार बनेगी। इसके बाद होने वाली पहली मीटिंग में यूपी के सांसद होने के नाते भरोसा दिलाता हूं कि किसानों का कर्ज माफ कर दिया जाएगा।"
- "70 साल हो गए आजादी को, 18 हजार गांवों तक बिजली नहीं थी। इनमें 1500 गांव यूपी के थे। हमने फैसला लिया। यूपी के 90% गांवों में बिजली पहुंच गई।"
- "मैंने गरीब माताओं-बहनों को गैस दी। गरीबी में पला-बढ़ा, इसलिए जानता हूं कि लकड़ी पर खाना बनाने में तकलीफ होती है। अभी तक पौने दो करोड़ गरीब परिवारों को गैस कनेक्शन दे दिया गया।"
5. नोटबंदी की तो बुआ, उनके भतीजे और उनके यार को तकलीफ हो गई
- मोदी ने कहा, "अब तक जो खबरें आई हैं, उसमें लोगों ने बीजेपी को बहुमत दे दिया है। आज गरीब की थाली में जो खाना आता है, अगर वह 30 रुपए का होता है तो 27 रु. भारत सरकार के खाते से आता है।"
- "गरीब के हक का पैसा भारत का सरकार पैसा दे चुकी है। लेकिन यूपी सरकार गरीबों को पैसा नहीं दे रही। एक बार बीजेपी को मौका दीजिए। क्या कोई बहन-बेटी दिन ढलने के बाद जौनपुर में सुरक्षित हैं।"
- "अच्छा काम करने के पहले गायत्री मंत्र बोला जाता है, सपा वाले गायत्री प्रजापति मंत्र बोलते हैं। सुप्रीम कोर्ट ने एफआईआर करने का आदेश दिया।"
- "अगर कानून व्यवस्था नहीं होगी तो लोग छोड़-छोड़कर चले जाएंगे। रोजगार के लिए ये सबसे अहम मुद्दा है।"
- "यहां तो थाना भी थाना नहीं है। जेल भी बाहुबलियों के लिए महल बन गया है। भारत सरकार ने कानून बनाया है कि जिसने आपकी जमीन हड़प ली है, मकान हड़प लिया है, उसे 7 साल की जेल होगी।"
- "मैं भ्रष्टाचार के खिलाफ लड़ रहा हूं। नोटबंदी की तो बुआजी, उनके भतीजे और उनके यार सबको तकलीफ हो गई। मैंने वादा किया था कि देश का प्रधानमंत्री नहीं, देश का चौकीदार हूं। कालाधन और भ्रष्टाचार के खिलाफ हमारी लड़ाई जारी रहेगी।"
- "हमें विकास करना है। गुजरात से गोरखपुर तक गैसपाइप लाइन बिछा रहे हैं। इससे विकास की संभावनाएं बढ़ जाएंगी।"
- "8 मार्च को वोटिंग के दिन बीजेपी और उनके साथियों के निशान पर बटन दबाकर सपा, बीएसपी और कांग्रेस का पिंडदान कर दीजिए।"
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva